[bookmark: MarcadeViñeta]AGINDUA, 2026ko XXXXXaren XX(e)koa, Hezkuntzako sailburuarena, agindu hau aldatzekoa: Hezkuntzako sailburuaren 2024ko urtarrilaren 22ko Agindua, zeinaren bidez arautzen baitira Haur Hezkuntzako ebaluazioa eta Oinarrizko Hezkuntzako eta Batxilergoko ebaluazioa, mailaz igarotzea eta titulazioa, hala badagokio.
Hezkuntzako sailburuaren 2024ko urtarrilaren 22ko Aginduaren bidez arautzen dira Haur Hezkuntzako ebaluazioa eta Oinarrizko Hezkuntzako eta Batxilergoko ebaluazioa, mailaz igarotzea eta titulazioa, hala badagokio. 
EAEko hezkuntza-sistemaren erronketako bat da gizartearen errealitatera egokitzea, horretarako neurri egokiak ezarrita. Horrekin lotuta, aipatutako 2024ko urtarrilaren 22ko Agindua doitzeko beharra hauteman da, jatorria atzerrian duten ikasleen ebaluazioan hobekuntzak txertatuz. Horrenbestez, Hezkuntzako sailburuaren 2024ko urtarrilaren 22ko Aginduaren 30.7 artikulua aldatzeko beharra ezarri da, zeinaren bidez arautzen baitira Haur Hezkuntzako ebaluazioa eta Oinarrizko Hezkuntzako eta Batxilergoko ebaluazioa, mailaz igarotzea eta titulazioa, hala badagokio.
 Horrenbestez, hau
XEDATZEN DUT:
Xedapen bakarra.- Agindu berriaren xedea Oinarrizko Hezkuntzako eta Batxilergoko ebaluazioa, mailaz igarotzea eta titulazioa aldatzea da. Zehazki, honela aldatuko da 30.7 artikulua:
“7.– Baldin eta, hezkuntzaren arloko eskumena duen sailak onartutako programa baten barruan, salbuespenez eta aldi baterako, jarduketa-plan pertsonalizatuak aurreikusten badu arlo, jakintzagai edo eremuren bat edo batzuk kalifikatu gabe uztea, «Kalifikaziorik gabe» (KG) esapidearekin adieraziko da kalifikaziorik eza. Horrelakoetan, baldintza hauek bete beharko dira:
a) Ikasleak aurretik arlo, jakintzagai edo eremu horretako ikasketarik egin ez izana.
b) Kalifikatu gabe egongo da soilik curriculumarekin jarraitzeko aipatutako programan parte hartzen den bitartean, behar den komunikazio-gaitasuna lortze aldera.”
Azken xedapen bakarra.– Indarrean jartzea.
 Agindu hau EHAAn argitaratu eta hurrengo egunean jarriko da indarrean.
Vitoria-Gasteiz, 2026ko XXaren XXa.

